《送赵希郮》
宋代·王质

集英殿下识乃翁，遗爱楼前又识侬。参差两纪短一载，伏想鬓发秋蓬蓬。

道阻且脩不可见，何喜老兄相会逢。老兄颜色清而丰，娟娟秋水开芙蓉。

铁瓮城头拭硎刃，晚榜咫尺春旗红。觚棱金爵面成背，半帆楚月迎淮风。

相思江西子王子，寻盟来与白鸥同。江莎浓澹俄一再，庾楼却倚庐山峰。

吾宗乃有此豚犬，掩鼻急趋风露中。老兄久厌臭来逐，是行不复尘相蒙。

亦欲柁牙把船尾，琵琶洲上携手吟青枫。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。